EkBass/fiwiki-20250220-pages-articles huggingface dataset:
Voikääpä

Voikääpä (Antrodiella serpula) on Suomessa eteläpainotteisesti ja paikoittain kosteissa metsissä tavattava kääpälaji. Isäntäpuita ovat lepät ja euroopanpähkinäpensas, tosin yhtä tärkeä edellytys voikäävälle on sen edeltäjälaji lepänkääpä. Usein voikääpä kasvaa suoraan kuolleiden, ruskeanmustien lepänkääpien päällä. Punaisen kirjan verkkopalvelu Voikäävän itiöemä on yksivuotinen ja pileaattinen. Nykerömäiset tai hyllymäiset, usein epämuotoiset lakit kasvavat joko yksittäin tai ryhminä. Tuoreena itiöemä on pehmeän tuntuinen mutta sitkeä, kuivuessaan se tuntuu hiekkapaperimaisen karhealta, kovettuu ja kiertyy alaspäin. Yläpinta on kalpeankeltainen ja keltaisuus voimistuu käävän vanhetessa ja kuivuessa. Pillipinta on kellanvalkoinen ja tuoreena rasvamaisen kuultava. Kulmikkaita ja vanhemmiten hammassuisia pillejä mahtuu 4-7 millimetrille. Lohkopinnassa erottuvat oljenkeltainen, 1-2 mm paksu maltokerros ja tuoreena kuultavat, kuivina likaisen rusehtavat pillit. Kokonaispaksuus on 5-10 mm. == Lähteet == == Aiheesta muualla == *Laji.fi: Voikääpä (Antrodiella serpula) Luokka:Sitkokäävät Luokka:Valkolahosienet
Erkki Lasonpalo

Erkki Lasonpalo (s. 1986 Lahti) on suomalainen kapellimestari.Lahtelaislähtöinen Erkki Lasonpalo on valittu Mikkelin orkesterin johtajaksi Etelä-Suomen Sanomat Hän opiskeli Sibelius-Akatemiassa Jorma Panulan ja Leif Segerstamin johdolla. Hänen oma soittimensa on viulu.Erkki Lasonpalo valittiin Lappeenrannan kaupunginorkesterin taiteelliseksi johtajaksi YLE Lasonpalo sai vuonna 2019 nimityksen kaksivuotiskaudelle Lappeenrannan ja Mikkelin kaupunginorkesterien johtoon vuoden 2020 alusta. Näiden orkesterien soittajat toimivat myös yhteistyössä Saimaa Sinfoniettana. Vuonna 2023 hän sai jatkokauden näiden orkesterien johdossa samalla kun hänet nimitettiin Mikkelin musiikkijuhlien taiteelliseksi johtajaksi kaudelle 2023–2026. Lasonpalo oli toiminut jo vuodesta 2017 Mikkelin kaupunginorkesterin taiteellisena partnerina Daniel Raiskinin kanssa.Erkki Lasonpalosta Mikkelin kaupunginorkesterin pääkapellimestari YLE Lisäksi hän on toiminut Kemin kaupunginorkesterin, Sinfoniaorkesteri Vivon ja Tapiolan nuorten sinfonikkojen johtajana.Kapellimestari Erkki Lasonpalo harrastaa intohimoisesti lätkää ja etsii Lappeenrannasta itselleen sopivaa treeniporukkaa — Kaupunginorkesterin solistiksi hän havittelee Eppu Normaalia Etelä-Saimaan Sanomat Keväällä 2013 hän johti ensimmäisen kerran Sinfonia Lahtea. Vuonna 2014 hänestä tuli Heinäveden musiikkipäivien taiteellinen johtaja. Suomen ulkopuolella Lasonpalo on johtanut Islannin sinfoniaorkesteria. Viulua hän on soittanut Postiglione-kvartetissa.Erkki Lasonpalo Nordic Artists Management == Lähteet == Luokka:Suomalaiset kapellimestarit Luokka:Suomalaiset viulistit Luokka:Vuonna 1986 syntyneet Luokka:Elävät henkilöt
Heimo Ylihärsilä

Heimo Jaakko Ylihärsilä (19. tammikuuta 1913 Lapua – 28. maaliskuuta 1968 Lapua) toimi Lapuan kunnan- ja kauppalanjohtajana vuosina 1954–1968. Luokka:Lapuan kaupunginjohtajat Luokka:Vuonna 1913 syntyneet Luokka:Vuonna 1968 kuolleet
Pyöröhaihdutin

Pyöröhaihdutin (usein myös rotavapor) on laboratoriolaite, jota käytetään liuotinten poistamiseen synteesituotteesta. Se mahdollistaa liuotinten poistamisen matalissa lämpötiloissa ja sitä voidaan pitää hellävaraisena alipainetislauslaitteistona. Pyöröhaihdutin kuuluu kemian laboratorioiden perusvarusteisiin. ==Rakenne== Pyöröhaihduttimen suurin komponentti on nesteellä täytetty allas, jossa on lämmitysvastus. Käytetty neste on useimmiten vettä. Lisäksi haihduttimessa on tyhjiöpumppu, jäähdytin sekä pyörivä varsi, johon voidaan kiinnittää pyörökolvi. Varren lävitse kulkee putki jäähdyttimen kautta liuottimenkeruuastiaan. Pyöröhaihduttimessa liuotin saadaan tehokkaasti haihdutettua alipaineen, pyörityksen ja lämmityksen yhteisvaikutuksella. Matalampi paine alentaa liuottimen kiehumispistettä, lämmitysallas lämmittää kolvin seinämiä tasaisesti ja pyöritys levittää liuottimen ohueksi kalvoksi kolvin seinämille niin, että lämmön siirtyminen ja haihtuminen on mahdollisimman helppoa. Se myös ehkäisee äkillistä ja voimakasta kiehumista. Lisävarmuutena kiehumisen hallitsemiseksi voidaan käyttää myös kiehumakiviä. Haihdutettu liuotin kulkeutuu jäähdyttimeen, missä se tiivistyy ja valuu allaolevaan keruukolviin. . Ensimmäisen kaupallisen pyöröhaihduttimen toi markkinoille Büchi vuonna 1957. ==Lähteet== == Aiheesta muualla == Luokka:Laboratoriotarvikkeet
Aurantiporus

Aurantiporus on kääpäsuku, jonka lajistoa on muuteltu paljon ennen sen vakiintumista nykyiseen dna-analyysien perusteella. == Lajit == Index Fungorumin mukaan Aurantiporus sisältää seuraavat lajit: * Aurantiporus albidus * Aurantiporus pilotae * Aurantiporus roseus * Aurantiporus transformatus * Aurantiporus venustus Aiemmin Aurantiporus sisälsi myös kolme Suomessa tavattavaa lajia, mutta Index Fungorumissa ne on sittemmin siirretty muihin sukuihin: * Sahramikääpä (Aurantiporus croceus → Hapalopilus croceus) * Mehikääpä (Aurantiporus fissilis → Pappia fissilis) * Lohikääpä (Aurantiporus priscus → Hapalopilus priscus) == Lähteet == == Aiheesta muualla == * Laji.fi: Sahramikäävät (Aurantiporus) Luokka:Meruliaceae
Europasaurus

Europasaurus (nimen merkitys "eurooppalainen lisko") on Brachiosauridae- heimoon kuulunut, sukupuuttoon kuollut dinosaurussuku. Siihen luetaan yksi laji, Europasaurus holgeri. Laji oli noin 304 senttimetrin mittainen ja painoi noin 453–907 kilogrammaa. Europasaurus eli myöhäisellä jurakaudella ja hävisi noin 155–150 miljoonaa vuotta sitten. Se oli elintavoiltaan kasvinsyöjä. Europasauruksen fossiileja on löydetty Saksasta. == Lähteet == Luokka:Sauropodit
Khalil Small

Khalil Small (s. 19. huhtikuuta 1995 Chicago, Illinois) on yhdysvaltalainen koripalloilija, pelipaikaltaan takamies. Hän on pelannut ammattilaisena Suomen pääsarjassa. == Elämä ja ura == Small pelasi yliopistokoripalloa University of Wisconsin–Green Bayn joukkueessa vuosina 2014–2018. Viimeisellä yliopistokaudellaan hänen tilastokeskiarvonsa olivat 18,2 pistettä, 6,7 levypalloa, 3,3, korisyöttöä ja 1,3 riistoa per ottelu,College Basketball at Sports-Reference.com ja hänet valittiin konferenssinsa tähdistöviisikkoon. Lisäksi hänet valittiin konferenssin puolustustähdistöviisikkoon kahdestihttps://www.basket.fi/basket/uutiset/khalil-small-kobrien- takalinjoille/. Yliopistouransa jälkeen Small siirtyi ammattilaiseksi Eurooppaan tehtyään elokuussa 2018 sopimuksen Suomen pääsarjassa pelanneen Kobrien kanssa. Small kirjautti runkosarjassa 17,7 pistettä ja 6,0 levypalloa ottelua kohden ja oli koko sarjan vetailussa pistekeskiarvollaan yhdeksäs. Sarjan piste-ennätyksensä (35) hän heitti joulukuussa Kouvoja vastaan. Kobrat ei edennyt kauden päätteeksi pudostuspelivaiheeseen.Khalil Small – Suomen Koripalloliitto Syyskuussa 2019 Small jatkoi pelaamista Suomen pääsarjassa Tampereen Pyrinnössä, missä hän pelasi etupäässä heittävänä takamiehenä.https://www.basket.fi/basket/uutiset/khalil-small-pyrintoon-ahmad- thomas-ei-jatka-tamperelaisjoukkueessa/ Runkosarjassa Small kirjautti parhaimmillaan yhdessä ottelussa 32 pistettä. Pyrintö sijoittui runkosarjassa lopulta viidenneksi kauden keskeydyttyä pysyvästi koronaviruspandemian vuoksihttps://www.basket.fi/korisliiga/uutiset/koripallon-kilpailukauden- lopettamistoimista-paatetty/. == Lähteet == * Khalil Small Suomen Koripalloliitto * Khalil Small College Stats College Basketball at Sports- Reference.com * Khalil Small University of Wisconsin Green Bay Athletics === Viitteet === == Aiheesta muualla == * Khalil Small basketball profile eurobasket.com Luokka:Yhdysvaltalaiset koripalloilijat Luokka:Vuonna 1995 syntyneet Luokka:Elävät henkilöt
Savonia (juna)

Savonia oli VR-yhtymän edeltäjän Valtionrautateiden liikennöimä nimetty erikoispikajunavuoro. Junavuoro aloitti liikennöinnin 1972, tuolloin vielä erikoiskiitojuna-nimikkeellä (EK), Helsingistä Kuopioon.http://vaunut.org/kuva/53760?tt=16&i1;=EP Vaunut.org, viitattu 7.12.2019 Seuraavana kesänä erikoiskiitojunista tuli erikoispikajunia ja Savonia alkoi liikennöidä Helsingistä Kontiomäelle asti. Vuonna 1987 junan pääteasemaksi tuli Iisalmi.http://www.resiinalehti.fi/artikkeli/6 (kohta 3.2.11) Suomen Rautatiehistoriallinen Seura ry ja Museorautatieyhdistys ry. Viitattu 7.12.2019 Juna lopetti liikennöinnin vuonna 1993. Vuoden 1974 aikatauluissa Savonia-juna EP 83 lähti Helsingistä kello 12.00 ja saapui Kontiomäelle kello 20.50. Junan vastakkainen pari EP 84 lähti Kontiomäeltä kello 8.55 ja saapui Helsinkiin 17.30.http://vaunut.org/keskustelut/index.php?action=dlattach;topic=8600.0;attach=2770;image Vaunut.org, viitattu 7.12.2019 Juna pysähtyi Riihimäellä, Lahdessa, Kouvolassa, Mikkelissä, Pieksämäellä, Kuopiossa, Iisalmessa ja Kajaanissa. == Lähteet == Luokka:Suomen henkilöjunaliikenne Luokka:Valtionrautatiet
Jackie Shin

Jackie Shin on eteläkorealaissyntyinen kapellimestari, säveltäjä, pianisti ja lyömäsoittaja.Esittelyssä: Kapellimestari Jackie Shin Espoo Sinfonia Hän muutti synnyinmaastaan Yhdysvaltain kautta Kanadaan ja sieltä Suomeen. Hän valmistui maisteriksi matematiikassa Yalen yliopistosta ja musiikin tohtoriksi Toronton yliopistosta pääaineinaan sävellys ja musiikin teoria. Hän suoritti musiikin maisterin tutkinnon Sibelius-Akatemian kapellimestariluokalla, jossa häntä olivat opettaneet Leif Segerstam ja Jorma Panula.Jackie Shin tuli toiselta puolen maapalloa Suomen opiskelemaan kapellimestariksi – johtaa nyt Kauniaisten orkesteria Länsiväylä Shinin äiti vei aikoinaan kaikki lapsensa pois Etelä-Koreasta, koska maassa vallitsi diktatuuri, jossa perheen isä oli surmattu mielipidesyistä. Suorittaessaan tohtoriopintoja Toronton yliopistossa Shin tapasi Ottawan National Arts Centressä Jorma Panulan, joka rohkaisi häntä muuttamaan Suomeen. Shin tutustui lisäksi Toronton yliopistossa opiskelleeseen lyömäsoittaja Antti Ohenojaan, josta tuli hänen aviomiehensä. Vuonna 2018 Shin aloitti toimintansa Kauniaisten orkesterin johdossa. Hänen debyyttikonsertissaan Kauniaisten orkesterin johdossa solistina vieraili klarinetisti Christoffer Sundqvist. Shin on johtanut myös Kaartin soittokuntaa ja Töölö Brassia. Keväällä 2019 Shinin seuraajaksi Kauniaisten orkesterin johtajana ryhtyi Petri Sakari.Historiikki Kauniaisten orkesteri Syksyllä 2019 Shin siirtyi Espoo Sinfonian kapellimestariksi. Pianistina ja lyömäsoittajana hän on esiintynyt muiden muassa Radion sinfoniaorkesterin ja Oulu Sinfonian kanssa. Hänen sävellyksiään ovat esittäneet kanadalaiset orkesterit, kuten Toronton ja Victorian sinfoniaorkesterit. == Lähteet == Luokka:Eteläkorealaiset kapellimestarit Luokka:Suomalaiset kapellimestarit Luokka:Eteläkorealaiset säveltäjät Luokka:Suomalaiset säveltäjät Luokka:Kanadalaiset kapellimestarit Luokka:Kanadalaiset säveltäjät Luokka:Syntymävuosi puuttuu Luokka:Elävät henkilöt
Colgate University

Colgate University on yhdysvaltainen yksityinen yliopisto New Yorkin osavaltiossa Hamiltonissa. Yliopisto perustettiin vuonna 1819. Se oli aikaisemmilta nimiltään Baptist Education Society of the State of New York (1819–1823), Hamilton Literary & Theological Institution (1823–1846) ja Madison University (1846–1890). == Lähteet == == Aiheesta muualla == Luokka:New Yorkin osavaltion yliopistot ja korkeakoulut
Sahramikääpä

Sahramikääpä (Hapalopilus croceus, syn. Aurantiporus croceus) on Suomessa tavattu yhdestä paikasta lounaisrannikolta, ja se on äärimmäisen uhanalainen kääpälaji, jota sanotaan myös Euroopan kauneimmaksi kääväksi. Muuallakin kääpä on harvinainen, Norjassa ja Tanskassa se on määritelty hävinneeksi. Sahramikäävän ainoa isäntäpuu on tammi, ja kääpä voi kasvaa vielä elävän puun onkaloissa ja oksien arvissa. Sitä esiintyy myös kaatuneilla rungoilla.Sahramikääpä – Aurantiporus croceus Punaisen kirjan verkkopalvelu Käävän mattapintainen itiöemä on tavallisesti puoliresupinaattinen, ja lakki on typäkkä. Yläpinta on kupera ja tasaisen kellanoranssi, vanhoilla itiöemillä väri haalistuu harmaanvalkoiseksi. Pillipinta on kirkkaan oranssinpunainen, ja pyöreitä tai kulmikkaita pillejä on 2–3 millimetrillä. Alustan myötäisen alueen reunavalli on selvä ja väriltään kirkkaanoranssi. Leikkauspinnassa näkyvät pehmeä kellanoranssi malto ja ruskeampi, helposti lohkeava pillikerros. Itiöemän kokonaispaksuus on 2–4 cm. Tuoreena kääpä tuoksuu heikosti rouskulta ja maistuu kitkerälle. == Lähteet == == Aiheesta muualla == * Laji.fi: Sahramikääpä (Aurantiporus croceus) Luokka:Phanerochaetaceae Luokka:Käävät
Karelia (juna)

Karelia oli VR-yhtymän edeltäjän Valtionrautateiden liikennöimä nimetty erikoispikajunavuoro Joensuusta Helsinkiin. Juna aloitti liikennöinnin 1972 ja se oli kulussa aina vuoteen 1992 asti.http://www.resiinalehti.fi/artikkeli/6 (kohta 3.2.11) Suomen Rautatiehistoriallinen Seura ry ja Museorautatieyhdistys ry. Viitattu 7.12.2019 Vuoden 1974 aikatauluissa Karelia-juna EP 8 lähti Joensuusta kello 7.45 ja saapui Helsinkiin kello 13.55. Junan vastakkainen pari EP 7 lähti Helsingistä kello 16.05 ja saapui Joensuuhun kello 22.07.http://vaunut.org/keskustelut/index.php?action=dlattach;topic=8600.0;attach=2774;image vaunut.org, viitattu 7.12.2019 Junan pysähdyspaikat olivat Kitee, Parikkala, Imatra, Lappeenranta, Kouvola ja Lahti. == Lähteet == Luokka:Suomen henkilöjunaliikenne Luokka:Valtionrautatiet
Kudospallokala

Kudospallokala (Tetractenos glaber) on pallokalojen (Tetraodontidae) heimoon kuuluva kalalaji. Se on tavallisesti korkeintaan 15 tai 16 senttimetrin mittainen. Kudospallokala voidaan sekoittaa samaan sukuun kuuluvaan Tetractenos hamiltoni-lajiin. Kudospallokala elää kotoperäisenä Australiassa, jossa sitä tavataan alueella eteläisestä Queenslandista Tasmaniaan. Kudospallokala on myrkyllinen eikä siksi sovellu ihmisravinnoksi. Kansainvälinen luonnonsuojeluliitto IUCN luokittelee lajin elinvoimaiseksi. == Lähteet == Luokka:Pallokalat
Pietarsaaren kuuromykkäinkoulu

Pietarsaaren kuuromykkäinkoulu oli vuonna 1863 vihitty koulu Pietarsaaressa. Koulu sijaitsi "Dövstumsbackenilla" eli Pietarsaaren maaseurakunnan entisen pappilan mäellä. Koulurakennuksessa oli kaksi salia ja yksi kamari. Oppilaina koulussa oli suomen- ja ruotsinkielisiä poikia ja tyttöjä. Oppiaineina olivat äidinkieli, uskonto, laskento, muoto-oppi, maantiede, historia, luonnontiede, kaunokirjoitus, piirustus, voimistelu ja käsityöt. Kun tilat todettiin liian pieneksi, seuraavana vuonna rakennettiin toinen koulurakennus. Vuonna 1887 koulu muutti Runeberginkadulle Pietarsaareen ja toimi tiloissa lakkauttamiseensa 1932 saakka. Nykyään tontilla sijaitsee Etelänummen koulu.Andersson, Björklund, Ekstrand, Hoffman 2015, s. 101 == Lähteet == * Håkan Andersson, Guy Björklund, Sixten Ekstrand, Kai Hoffman: Pietarsaaren historia osa V. Pietarsaaren kaupunki, 2015 === Viitteet === Luokka:Pietarsaaren oppilaitokset
Polaria (juna)

Polaria oli VR-yhtymän edeltäjän Valtionrautateiden liikennöimä erikoispikajunavuoro Helsingistä Ouluun. Juna aloitti liikennöinninsä 1972 ja sen liikennöinti loppui 1979.http://www.resiinalehti.fi/artikkeli/6 (kohta 3.2.11) Suomen Rautatiehistoriallinen Seura ry ja Museorautatieyhdistys ry. Viitattu 7.12.2019 Vuoden 1974 aikatauluissa Polaria-juna EP 53 lähti Helsingistä kello 7.00 ja saapui Ouluun kello 14.30. Junan vastakkaiseen suuntaan kulkeva pari EP 54 lähti Oulusta kello 16.00 ja saapui Helsinkiin kello 23.35.http://vaunut.org/keskustelut/index.php?action=dlattach;topic=8600.0;attach=2778;image vaunut.org, viitattu 7.12.2019 Juna pysähtyi Tampereen, Seinäjoen, Pännäisten, Kokkolan ja Ylivieskan asemilla. == Lähteet == Luokka:Suomen henkilöjunaliikenne Luokka:Valtionrautatiet
Elisaveta Rimkevitch

Elisaveta Rimkevitch (s. 1995) on suomalainen ooppera- ja liedlaulaja, äänialaltaan sopraano.Sopraano Elisaveta Rimkevitch ja pianisti Niina Ranta Helsinki Lied -kilpailun palkintokonsertissa Sigyn-salissa Kaupunkimedia Aamuset Rimkevitch aloitti vuonna 2015 lauluopintonsa Sibelius-Akatemiassa Sirkka Parviaisen johdolla. Hän valmistui keväällä 2018 musiikin kandidaatiksi ja aloitti maisteritutkinnon suorittamisen. Häntä ovat Parviaisen ohella opettaneet Johanna Rusanen-Kartano, Tuuli Lindeberg, Ilmo Ranta ja Tuula Hällström. Keväällä 2018 Rimkevitch teki oopperadebyyttinsä Servilian roolissa La clemenza di Titon tuotannossa Sibelius-Akatemiassa. Pro Musica -säätiö valitsi Rimkevitchin vuoden 2017 nuoreksi muusikoksi. Hän eteni finaaliin Timo Mustakallio -laulukilpailussa vuosina 2017 ja 2019 sekä Kangasniemen laulukilpailussa vuonna 2018. Syksyllä 2018 hän pääsi liedparinsa, pianisti Niina Rannan kanssa jaetulle kolmannelle sijalle Helsinki Lied -kilpailussa. Duo on saanut yhteistä ohjausta Ilmo Rannalta, Tuula Hällströmiltä ja Margareta Brandtilta. Duon ohjelmistoon on kuulunut lauluja muiden muassa Vítězslava Kapráloválta, Antonín Dvořákilta, Maurice Ravelilta, Rebecca Clarkelta, Alban Bergiltä ja Benjamin Britteniltä. Rimkevich valittiin Suomen kansallisoopperan Nuorten laulajien ohjelmaan kaudeksi 2023–2024, jossa hän debytoi Donna Elvirana (Mozart) ja Jevgeni Oneginin Tatjanana (Tšaikovski). == Lähteet == Luokka:Suomalaiset oopperalaulajat Luokka:Sopraanot Luokka:Vuonna 1995 syntyneet Luokka:Elävät henkilöt
Miisa Nuorgam

Miisa Nuorgam (s. 1992) on saamelainen toimittaja ja e-urheiluvaikuttaja. Hän nousi julkisuuteen Hjallis Harkimon Diili-ohjelmassa tuotantokaudella 2018. Heinäkuussa 2018 Nuorgam alkoi juontaa YouTubessa julkaistavaa, peliteemaista META-ajankohtaisohjelmaa yhdessä Lauri Happosen kanssa. Nuorgam valittiin Suomen liike- ja virkanaisten liiton eli Business and Professional Women Finland ry:n Vuoden naiseksi vuonna 2020. Miisa Nuorgam työskentelee toimittajana Yle Kioskissa. Yleisradio on esittänyt vuonna 2021 Yle Kioskin tekemää Nuorgamin elämästä kertovaa Katkeamaton-televisiosarjaa. Nuorgam on ilmoittanut julkisesti olevansa panseksuaali. Miisa Nuorgamilla on vuonna 2021 syntynyt lapsi. == Lähteet == == Aiheesta muualla == * Miisa Nuorgamin blogi Luokka:Saamelaiset henkilöt Luokka:Suomalaiset toimittajat Luokka:Suomalaiset urheiluvaikuttajat Luokka:Vuonna 1992 syntyneet Luokka:Elävät henkilöt
Keijo Varis

Keijo Tapani Varis (s. 16. lokakuuta 1961 KuopioEkonomimatrikkeli 2001, s. 1099) on suomalainen taloustieteilijä ja johtamisen tutkija. Varis valmistui ylioppilaaksi vuonna 1981 Minna Canthin lukiosta Kuopiossa. Varis suoritti kauppatieteiden maisterin tutkinnon laskentatoimen ja rahoituksen pääaineessa vuonna 1988 ja kauppatieteiden tohtorin tutkinnon vuonna 2012 Jyväskylän yliopistossa sekä hallintotieteiden maisterin tutkinnon julkisen talouden ja yleisen hallintotieteen pääaineessa Tampereen yliopistossa vuonna 2014. Variksen väitöskirja käsitteli organisaatiomuutoksia ja sen nimi oli ”Organisaatiokulttuurin ja johtajuusidentiteetin merkitys matriisiorganisaatiomuutoksissa”.https://jyx.jyu.fi/handle/123456789/40456 Variksen mukaan useimmat organisaatiomuutokset ovat olleet turhia.https://www.tekniikkatalous.fi/uutiset/tutkimus-useimmat- organisaatiomuutokset-ovat-turhia/8be01071-4fbd-3d94-8fae-91698a971005 Varis oli kansalaispuolueen aluepoliittinen asiantuntijajäsen vuonna 2016.https://yle.fi/uutiset/3-8873238 Eduskuntavaaleissa vuonna 2019 Varis sai 24 ääntä eikä tullut valituksi. Ennen väitöskirjaansa Varis toimi vuosina 1988–2012 eri yrityksissä taloushallinnon, strategisen johtamisen ja riskienhallinnan asiantuntija- ja johtotehtävissä muun muassa Sandudd Tapetti Oy:ssä ja Vapo-konsernissa. https://www.turkuamk.fi/media/filer_public/e4/56/e456a02d-9955-489b-89c2-e14b85dda368/keijo_varis_cv_in_english_3.pdf Varis on toiminut Turun ammattikorkeakoulun johtamisen maisteriohjelmien yliopettajana (johtaminen ja talousjohtaminen). Variksen julkaisut ovat käsitelleet johdon konsultointiohjelmien arviointia,http://www.na- businesspress.com/AJM/AJM17-6/VarisK_17_6_.pdf yliopistojen kansainvälistymisstrategioitahttps://articlegateway.com/index.php/JHETP/article/view/152 ja kansainvälisten maisterikoulutusohjelmien laadun arviointia,https://web.a.ebscohost.com/abstract? johtajien tunneälyähttp://www.na-businesspress.com/JLAE/JLAE15-3/VarisK_abstract.html sekä syitä, joiden vuoksi puutteellisen tunneälyn omaavia johtajia valitaan.https://iamb.org/journal-ijmb/ijmb-journal-august-2019-abstract-4/ Talouselämä-lehden mukaan Varis onnistui aikanaan hyvin ennusteessaan, millainen Suomi on vuonna 2010.https://www.talouselama.fi/uutiset/suomi- taiteilee-kaaoksen-partaalla/160d5f89-8b53-3550-a8be-5795fa67b4b8 Variksella on kaksi tytärtä. == Lähteet == Luokka:Suomalaiset taloustieteilijät Luokka:Vuonna 1961 syntyneet Luokka:Elävät henkilöt
Centria (juna)

Centria oli VR-yhtymän edeltäjän Valtionrautateiden liikennöimä erikoispikajunavuoro Helsingistä Jyväskylään. Centria aloitti liikennöinninsä alkujaan vuosina 1978–1980 siten, että EP 91 lähti Helsingistä kello 13.00 ja saapui Jyväskylään kello 16.45 ja junan vastakkaiseen suuntaan kulkeva pari EP 92 lähti Jyväskylästä kello 18.40 ja saapui Helsinkiin kello 22.30. Centria teki paluun aikatauluihin vuonna 1985 siten, että Helsingin suunnan vuoro EP 92 lähti Jyväskylästä kello 6.00 ja saapui Helsinkiin ennen kello kymmentä. Junan vastakkaiseen suuntaan kulkeva pari EP 93 lähti Helsingistä kello 16.00 ja saapui Jyväskylään kello 19.45. Centrian liikennöinti lopetettiin jälleen 14. elokuuta 1989 ja se muuttui nimettömäksi InterCity- vuoroksi.http://www.resiinalehti.fi/artikkeli/6 Resiina (kohta 3.2.11) Suomen Rautatiehistoriallinen Seura ry ja Museorautatieyhdistys ry. Viitattu 7.12.2019 == Lähteet == Luokka:Suomen henkilöjunaliikenne
Zentsūji

Zentsūji () on Japanin kaupunki Shikokun saarella Kagawan prefektuurissa. Se sijaitsee sisämaassa prefektuurin länsiosassa Marugamen tasangon länsireunalla. Kanakurajoki virtaa kaupungin halki. Sen etelä- ja länsiosissa on vuoristoalueita, joista osa kuuluu Seton sisämeren kansallispuistoon. Zentsūjissa on 32 088 asukasta (marraskuussa 2019) ja sen pinta-ala on 39,93 neliökilometriä. Zentsūji on kasvanut historiallisen Zentsū-jin buddhalaisen temppelin eduskaupungiksi ja saanut siltä nimensä. Temppelin perusti seudulta kotoisin ollut Kūkai isänsä Saeki Yoshimichin () muistotemppeliksi, minkä vuoksi se on nimetty hänen mukaansa. Ennen toista maailmansotaa Zentsūjiin perustettiin keisarillisen Japanin armeijan tukikohta ja se kehittyi varuskuntakaupunkina. Sodan jälkeen keisarilliselta armeijalta vapautuneille alueille on sijoittunut Japanin itsepuolustusvoimien lisäksi muita suuria instituutioita, kuten tutkimuslaitoksia ja Shikokun lasten ja aikuisten sairaala. Tämän vuoksi kaupungin rakenne on tavallisesta poikkeava. Kaupunkioikeudet Zentsūji sai vuonna 1954 kuntaliitoksen myötä. Sinne on sijoittunut muun muassa kemian-, elektroniikka- ja tekstiiliteollisuutta. Kaupunkiin kuuluvilla maaseutualueilla viljellään riisiä ja vihanneksia. Zentsū-ji on yksi Shikokun pyhiinvaellusreitin temppeleistä (nro. 75). Sen lisäksi kaupungissa sijaitsee neljä muuta reitin temppeliä: Mandara-ji (temppeli nro. 72), Shusshaka-ji (temppeli nro. 73), Kōyama-ji (temppeli nro. 74) ja Konzō-ji (temppeli nro. 76). Muita historiallisia muistomerkkejä ovat esimerkiksi Amagirin linnan rauniot ja Ariokan kofun-hautakummut. Kaupunkia palvelee JR Shikokun Dosan-linja. == Kuvia == Tiedosto:香川県善通寺市善通寺 - panoramio (41).jpg|Katu Zentsūjissa Tiedosto:Zentsu-ji in Zentsu-ji City Kagawa pref04s3s4290.jpg|Zentsū-jin temppeli Tiedosto:Shusshakaji 08.JPG|Shusshaka- jin temppeli Tiedosto:Zentsuji Station01s3s4410.jpg|Zentsūjin rautatieasema == Lähteet == == Aiheesta muualla == * Kaupungin internetsivut Luokka:Kagawan prefektuurin kaupungit
Henpentakontaani

Henpentakontaani eli n-henpentakontaani (C51H104) on 51-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Henpentakontaanin rakennekaava on CH3(CH2)49CH3, moolimassa 717,37 g/mol, kiehumispiste 583,1 °C, leimahduspiste 517,4 °C, tiheys 0,824 g/cm3 (vesi = 1,0 g/cm3), taitekerroin 1,46 ja CAS-numero 7667-76-7. Suoraketjuiset alkaanit C50 C51 C52 Pentakontaani Henpentakontaani Dopentakontaani == Aiheesta muualla == *PubChem: Henpentacontane *GuideChem: Henpentacontane *Royal Society of Chemistry, ChemSpider: Henpentacontane Luokka:Alkaanit
Kultainen hansikas

Kultainen hansikas () on vuonna 2019 ensi-iltansa saanut kansainvälisesti tuotettu elämäkerrallinen mustan huumorin sävyttämä kauhuelokuva, jonka on ohjannut ja käsikirjoittanut Fatih Akin. Elokuva perustuu Heinz Strunkin samannimiseen romaaniin, ja se kertoo saksalaisesta sarjamurhaajasta Fritz Honkasta, jota näyttelee Jonas Dassler. == Näyttelijät == == Arvosteluja == Episodi Niko Ikonen Helsingin Sanomat Leena Virtanen Hufvudstadsbladet Krister Uggeldahl == Lähteet == Luokka:Vuoden 2019 saksalaiset elokuvat Luokka:Saksalaiset romaaneihin perustuvat elokuvat Luokka:Saksalaiset kauhuelokuvat Luokka:Mustan komedian elokuvat Luokka:Sarjamurhaajaelokuvat Luokka:Elämäkertaelokuvat
Wilhelm Janauschek

Wilhelm Janauschek (19. lokakuuta 1859 Wien, Itävalta – 30. kesäkuuta 1926 Wien, Itävalta) oli itävaltalainen redemptoristi ja pappi, jonka paavi Franciscus julisti kunnianarvoisaksi 15. huhtikuuta 2014. Janauschek oli yksi kuudestatoista lapsesta wieniläisestä perheestä, josta tuli kolme pappia ja kaksi nunnaa. Hän syntyi Wienissä, valmistui Scost Collegesta, liittyi redemptoristeihin ja opiskeli. Janauschek vihittiin papiksi 28. elokuuta 1882 ja hän toimi sen jälkeen 44 vuotta vastuullisissa tehtävissä. Hän oli tärkeässä asemassa siinä että pyhä Klemens Maria Hofbauer kanonisoitiin 1909. Janauschek joutui sairaalaan 8. huhtikuuta 1925, mutta jatkoi retriittien ja hengellisten harjoitusten pitämistä, kunnes joutui takaisin sairaalaan 8. lokakuuta. Hän kuoli syöpään sairaalassa ja häntä pidetäänkin syöpäpotilaiden suojeluspyhimyksenä. == Lähteet == Luokka:Itävaltalaiset papit Luokka:Vuonna 1859 syntyneet Luokka:Vuonna 1926 kuolleet
J.CO Donuts

J.CO Donuts & Coffee on indonesialainen kahvilaketju, joka on erikoistunut donitseihin, kahveihin ja jäädytettyyn jogurttiin. Ensimmäinen J.CO Donuts avattiin toukokuussa 2006 Indonesiassa. Vuonna 2007 ketju laajeni Malesiaan, 2008 Singaporeen, 2012 Filippiineille, 2016 Hongkongiin ja 2018 Saudi- Arabiaan. Yhteensä ketjulla on yli 300 kahvilaa maailmanlaajuisesti. Ketjulla on useita erimakuisia donitseja, joilla on omaperäiset nimet. == Lähteet == == Aiheesta muualla == *Ketjun kotisivut Luokka:Kahvilaketjut Luokka:Indonesialaiset yritykset
Mehikääpä

Mehikääpä (Pappia fissilis, syn. Aurantiporus fissilis) on Suomessa hyvin harvinainen ja eteläinen kääpälaji, joka suosii kulttuuriympäristöä. Sen isäntäpuita ovat jalavat, haapa, koivut ja muut lehtipuut, ainakin muista Pohjoismaissa ja Virossa sitä on tavattu myös maatiaisomena- ja -päärynäpuilta. Mehikäävän löytää yleensä vielä elävän mutta ontoksi lahonneen puun onkalosta, jossa se jatkaa kasvuaan myös puun kaaduttua. Mehikäävän tekemä valkolaho on vetistä. Punaisen kirjan verkkopalvelu Käävän yksivuotinen itiöemä on pileaattinen tai puoliresupinaattinen. Lakki on kiilamainen ja paksu. Tuore vetisen pehmeä itiöemä on väriltään valkoinen tai kermankellertävä ja yläpinnassa voi olla karvoja. Kuivuessaan itiöemä rasvoittuu, kovettuu, kutistuu ja yläpinta muuttuu likaisen ruskeaksi. Vanhan itiöemän yläpinta on harmaa päällä kasvavien homeiden vuoksi. Kulmikkaita pillejä mahtuu 1-3 millimetrille. Lohkopinnassa näkyvät 1-3 cm paksu malto ja 1-2 cm pitkät pillit. Nuorella itiöemällä pillit ja malto ovat valkoiset, vanhemmiten maltoon ja pillien tyveen tulee liilanpunertavaa sävyä. Kuivana pillit ovat likaisen ruskeat ja maltoa tummemmat. Mehikäävässä on kuivana härskiintyneen rasvan tuoksu. == Lähteet == == Aiheesta muualla == * Laji.fi: Mehikääpä (Aurantiporus fissilis) Luokka:Meruliaceae Luokka:Käävät
Koulukuvaus

Koulukuvaus on perinteinen tapa, jossa koululle kutsutaan valokuvaaja ottamaan muoto- ja ryhmäkuvia. Myös kaveriporukat otattavat usein ns. kaverikuvia. Koulukuvaaminen on kouluissa, oppilaitoksissa, päiväkodeissa, urheiluseuroissa ja rippikouluissa vuosittainen ja tärkeä traditio. Valmiista koulukuvista jää pysyvä muisto. Huoltajat ilmoittavat ennen kuvausta huollettavansa tai täysi- ikäinen itsensä koulukuvaukseen. Valokuvaaja saapuu studiokaluston kanssa sopimuksen mukaisesti kuvauspaikkaan suorittamaan ryhmä-, muoto-, kaveri- ja sisaruskuvaukset. Kuvauksien jälkeen kuvaaja toimittaa otokset ja kuvattavien tiedot koulukuvauspalveluja tarjoavalle yritykselle. Yritys viimeistelee kuvat sekä tarkistaa kuvattavien ja ryhmien tiedot. Tämän jälkeen kuvat julkaistaan nähtäväksi ja tilattavaksi yrityksen verkkopalvelun kautta, ja sitä varten kuvaukseen ilmoittaneelle toimitetaan kutsuviesti sähköpostilla. Koulukuvauspalveluja tarjoava yritys valmistaa ja toimittaa verkkokaupan kautta tehdyt tilaukset, sekä tilaamatta jättäneille tutustumiskuvat, postin välityksellä suoraan kotiin. Tutustumiskuvilla on Kuluttaja-asiamiehen ohjeistuksen mukaisesti 14 päivän veloitukseton palautusoikeus. Lisäksi yritys toimittaa kuvauksen tilanneelle taholle kuvista sähköiset versiot ja arkistokansion sekä useissa tapauksissa maksaa kuvauksen järjestäneelle taholle järjestelypalkkion. Koulukuvien kustannukset muodostuvat lähes kokonaan edellä mainituista työvaiheista. Kuvaustuotteiden hintoihin sisältyy kuvaus studiolaitteistolla sekä kuvien viimeistely. Lopullisiin hintoihin vaikuttaa kuvausajankohta, kuvauksen monimuotoisuus, kuvattavien määrä, sopimuksen kesto sekä mahdolliset koulun, päiväkodin tai yhdistyksen haluamat järjestely- ja keräysmaksut. Järjestelymaksu on korvaus kuvauksen tila-, siivous- ja järjestelykuluista. Keräysmaksulla kerätään varoja kuvattavien lasten ja nuorten hyväksi esim. stipendeihin ja luokkaretkiin. Opetushallituksen linjauksen mukaan oppilaiden ja opiskelijoiden valokuvaaminen kouluissa ja oppilaitoksissa sekä kuvien myyminen on vakiintunutta ja laajalle levinnyttä toimintaa. Toiminta on kouluille vapaaehtoista, mutta koulukuvauksiin voidaan käyttää koulun työaikaa. Koulukuvausta edustaa Suomessa Suomen koulukuvausliitto, jonka jäsenet kuvaavat yli 98 % kaikista Suomen päiväkoti- ja kouluikäisistä. == Lähteet == Luokka:Valokuvaus aiheen mukaan
Union nationale des femmes du Mali

Union nationale des femmes du Mali eli UNFM oli malilainen naisjärjestö vuosina 1974–1991. Itsenäisen Malin ensimmäinen naisjärjestö oli vuonna 1963 perustettu Sudanin liiton naisten sosiaalitoimikunta. Se toimi etupäässä paikallistasolla ja keskittyi lukutaidon levittämiseen ja valistustyöhön. Valtakunnallista toimikuntaa johtivat presidentti Modibo Keïtan puoliso Keïta Mariam Travélé ja puolueveteraani Diallo Aoua Keïta. Puolueen johtoon kuului vain Aoua Keïta, jonka rinnalle kansalliskokoukseen tuli vuonna 1964 Namissa Touré. Molemmat joutuivat syrjään vuonna 1967 alkaneessa ”aktiivisessa vallankumouksessa”. Vuoden 1968 vallankaappauksen jälkeen perustettiin sosiaaliasioiden valtiosihteeristö, joka ryhtyi koordinoimaan ruohonjuuritason naistoimintaa. 1970-luvulla alettiin perustaa myös erilaisia kansalaisjärjestöjä. Maata hallinnut sotilasjuntta avasi koulutetuille naisille tien julkishallinnon johtopaikoille. Ensimmäinen nainen Malin hallituksessa oli sosiaaliasioiden valtiosihteeri Cissé Inna Sissoko vuonna 1968. Malin kansallinen naisliitto UNFM perustettiin vuonna 1974. Se oli aluksi epäpoliittinen järjestö, josta tuli vuonna 1979 osa hallitsevaa Malin kansan demokraattista liittoa. Naisliiton ensimmäinen puheenjohtaja oli maan valtionpäämiehen Moussa Traorén puoliso Traoré Mariam Cissoko. Pääsihteerinä toimi Fatou Tall, puolustusministeri Kissima Doukaran ja turvallisuuspäällikkö Tiécoro Bagayokon sukulainen. Hänet pidätettiin vuoden 1978 vallankaappausyrityksen yhteydessä. Naisliiton toimeenpanevassa komiteassa oli myös muita sotilasjuntan jäsenten sukulaisia. Naisliitto toimi presidentti Traorén hallinnon tukena, eikä naisten poliittinen toiminta ollut mahdollista sen ulkopuolella. Liiton tavoitteena oli lisätä naisten yhteiskunnallista ja taloudellista osallistumista sekä parantaa heidän sosiaalisia olojaan. Naisliitto oli hyvin organisoitu ja sillä oli näkyvä rooli maan politiikassa. Se sai toteutettua merkittäviä sosiaalisia hankkeita ja osallistui myös kansainväliseen yhteistyöhön. Liiton puheenjohtaja kuului hallitsevan puolueen toimeenpanevaan keskustoimistoon ja sillä oli edustajansa puolueen kansallisneuvostossa. Kuusi naista kuului maan talous- ja sosiaalineuvostoon ja kansalliskokouksessa heidän määränsä vaihteli kahdesta viiteen. Ensimmäinen naisministeri Malin hallituksessa oli Gakou Fatou Niang vuosina 1980–1988. Häntä seurasivat Sidibé Aïssata Cissé 1986–1989 ja Diallo Lalla Sy vuosina 1988–1991. Naiset osallistuivat aktiivisesti Malin demokratialiikkeeseen 1990-luvun vaihteessa. Kansallisen naisliiton UNFM:n toiminta lakkasi Moussa Traorén hallinnon kaaduttua vuonna 1991. Sen tilalle syntyi tuhansien naisyhdistysten ja kansalaisjärjestöjen toimintaa koordinoiva yhteenliittymä Coordination des associations et ONG féminines du Mali eli CAFO. ==Lähteet== Luokka:Malin politiikka Luokka:Poliittiset naisjärjestöt
Burli (EAV-yhtyeen kappale)

Burli on itävaltalaisen popyhtyeen EAV:n kappale. Se on vuonna 1987 julkaistun Liebe, Tod und Teufel -albumin kahdeksas kappale. Laulu kertoo pojasta nimeltä Anton, jota kutsutaan nimellä "Burli".Liedtext auf eav.atBurli auf duden.de Hän syntyi suuren ydinonnettomuuden jälkeen, minkä takia hänellä on lukuisia mutaatioita. Laulussa sanotaan, että Burlilla on molemmin puolin kolme korvaa, sienimäinen pää ja kaksitoista varvasta. Myöhemmin kappaleessa kuvataan Burlin elämäntarinaa syntymästä aikuistumiseen ja aina ensirakkauteen. Tarina saa onnellisen lopun, kun Burli nai naapurinsa Amalian, joka on myös saanut mutaatioita ionisoivasta säteilystä. Tekstissä mainitaan myös, että Burlilla on useampi kuin yksi sukuelin. Laulun taustalla oli Tšernobylin ydinvoimalaonnettomuus, mikä näkyy sekä sanoituksessa että julkaisuajankohdassa. EAV:lle on tyypillistä kirjoittaa kappaleita ajankohtaisista tapahtumista. Vuonna 2015 julkaistulla albumilla Werwolf- Attacke - Monsterball ist überall kappale sai jatkoa laulussa "Mrs. Fuckushima". Laulussa Burli jättää Amalian, sillä hän löytää Fukush-Irmi- nimisen säteilevän tytön. Taustalla oli Fukushiman ydinkatastrofi.Focus Online: Die Welt heute ist ein Monsterball . Artikel vom 30. Jänner 2015, abgerufen am 2. Februar 2015.verunsicherung.de - Mrs. Fuckushima. Abgerufen am 2. Februar 2015. == Kohut == Laulusta nousi kohu ensimmäisen kerran helmikuussa 1988, kun Bayern 3 -radiokanava arvioi sanoitusten loukkaavan vammaisia. Tämän seurauksena jotkut Saksan radiokanavat eivät enää soittaneet laulua. Burlista tuli 1980-luvun ainoa EAV-hitti, joka ei noussut Saksan radiosoittolistalle. Toisen skandaalin aiheutti Burlin single, joka sisälsi myös kappaleen nimeltään Kurti - Wann man gehn muss (suom. Kurti - Milloin pitää mennä). Kappaleessa oli syytöksiä Itävallan liittopresidenttiä Kurt Waldheimia kohtaan hänen toiminnastaan natsiaikana. == Linkit == * Sanoitukset EAV: n verkkosivuilla == Lähteet == Luokka:Vuoden 1988 kappaleet Luokka:Popkappaleet
Sriwijaya Air

Sriwijaya Air on indonesialainen lentoyhtiö, jonka pääkonttori sijaitsee Soekarno-Hattan kansainvälisellä lentoasemalla, Tangerangissa, lähellä Jakartaa. Sriwijaya Air on Indonesian kolmanneksi suurin lentoliikenteen harjoittaja, joka liikennöi kapearunkoisia lentokoneita ja tarjoaa lentoja Indonesian eri kohteisiin ja muutamaan kansainväliseen määränpäähän. Indonesian siviili-ilmailuvirasto on ilmoittanut lentoyhtiön luokan 1 lentoyhtiöksi, mikä on korkein asema, joka voidaan saavuttaa lentoturvallisuuden kannalta. Sriwijaya Air -lentoyhtiö aloitti toimintansa 10. marraskuuta 2003. Ensimmäinen lento oli Jakartan ja Pangkal Pinangin välillä. Yhtiö sai Boeing International Award for Safety and Maintenance -palkinnon lentokoneiden kunnossapidosta vuonna 2007. Marraskuussa 2018 Garuda Indonesia otti tytäryhtiönsä Citilinkin välityksellä hallintaansa Sriwijaya Airin toiminnan ja taloushallinnon osana yhteistyösopimusta. Marraskuussa 2019 sopimus päättyi. == Lähteet == Luokka:Indonesialaiset lentoyhtiöt
Marriage Story

Marriage Story on vuonna 2019 ensi-iltansa saanut draamaelokuva, jonka on ohjannut ja käsikirjoittanut Noah Baumbach. Elokuvan pääosissa ovat Scarlett Johansson ja Adam Driver. Marriage Story kertoo avioerosta. Marriage Story sai ensi-iltansa Venetsian elokuvajuhlilla 29. elokuuta 2019, ja sai rajallisen teatterijulkaisun 6. marraskuuta Yhdysvalloissa, jonka jälkeen se julkaistiin Netflixissä 6. joulukuuta. Laura Dern voitti parhaan naissivuosan Oscar- palkinnon vuoden 2020 gaalassa. Muut Oscar-ehdokkuudet olivat muun muassa paras elokuva, miespääosa (Driver), naispääosa (Johansson) ja alkuperäinen käsikirjoitus. Golden Globe 2020 -gaalassa se palkittiin parhaan naissivuosan (Dern) palkinnolla saatuaan yhteensä kuusi ehdokkuutta. Bafta-gaalassa se on ehdolla kuuteen palkintoon. == Rooleissa == == Vastaanotto == Rotten Tomatoes -kerääjäsivustolla sen saamasta 333 arvostelusta 94 prosenttia olivat myönteisiä. Metacritic-sivustolla se sai 93 pistettä sadasta perustuen 53 arvosteluun. Helsingin Sanomien Leena Virtanen antoi elokuvalle kolme tähteä viidestä, kun taas Hufvudstadsbladetin Sara Ehnholm Hielm antoi sille täydet viisi tähteä. == Lähteet == == Aiheesta muualla == * * * * Luokka:Vuoden 2019 yhdysvaltalaiset elokuvat Luokka:Vuoden 2019 brittiläiset elokuvat Luokka:Yhdysvaltalaiset independent-elokuvat Luokka:Netflix-alkuperäiselokuvat Luokka:Parhaan naissivuosan Oscar-palkinnon saaneet elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat Luokka:Yhdysvaltalaiset draamaelokuvat Luokka:Brittiläiset independent- elokuvat Luokka:Brittiläiset draamaelokuvat
Grand Central School of Art

Grand Central School of Art oli yhdysvaltalainen New Yorkissa sijainnut koulu. Vuonna 1922 John Singer Sargent, Edmund Greacen ja Walter Leighton Clark sekä joukko muita taiteilijoita perustivat Grand Central Terminaliin taiteilijaosuuskunnan ja käyttivät taidegallerian tiloja näyttely- ja hallintotiloinaan. Vuotta myöhemmin vuonna 1923 perustettiin Grand Central School of Art. Koulu oli toiminnassa vuosina 1923–1944. Koulussa on opiskellut useita tunnettuja maalareita, taiteilijoita ja piirtäjiä kuten Willem de Kooning, Arshile Gorky, Arnold Friberg ja Alex Raymond. == Lähteet == Luokka:Yhdysvaltalaiset kuvataideoppilaitokset Luokka:New Yorkin yliopistot ja korkeakoulut Luokka:Manhattanin koulutus Luokka:Manhattanin kulttuuri
Svante Grände

Svante Grände (26. maaliskuuta 1947 Tvååker, Ruotsi – 14. lokakuuta 1975 Tucumánin maakunta, Argentiina) oli ruotsalainen vapaustaistelija. Grände toimi kehitysaputyöntekijänä 1970-luvun alun Chilessä. Hän liittyi vuoden 1973 sotilasvallankaappauksen jälkeen Chilen maanalaiseen vastarintaliikkeeseen, joka toimi Argentiinasta käsin. Peitenimellä ”luutnantti Julio” tunnettu Grände sai surmansa argentiinalaissotilaiden luodeista lokakuussa 1975. ==Lähteet== ==Aiheesta muualla== * Luokka:Ruotsalaiset henkilöt Luokka:Vuonna 1947 syntyneet Luokka:Vuonna 1975 kuolleet Luokka:Vapaustaistelijat
Yleisluistelun Suomen-mestaruuskilpailut 1948

Suomen vuoden 1948 yleisluistelumestaruuksista kilpailtiin Tampereella Ratinan stadionilla 10.-11.tammikuuta. Ohjelmassa oli sekä miesten että naisten kilpailu. Kilpailuun osallistui kaikkiaan 20 miesluistelijaa. Miesten yleiskilpailun ohessa ratkaistiin matkamestaruudet. === Miesten yleismestaruus === Sija Kilpailija 500 m # 5 000 m # 1 500 m # 10 000 m # Pisteet 1 Kalevi Laitinen 46,7 1 8.57,4 2 2.29,3 1 19.00,8 3 207,247 2 Pentti Lammio 48,6 13 8.54,9 1 2.31,8 5 18.20,4 1 207,710 3 Lassi Parkkinen 47,4 7 9.05,4 3 2.30,7 3 18.45,8 2 208,523 4 Antero Ojala 46,9 4 9.16,8 6 2.30,6 2 19.43,9 5 211,975 5 Martti Salomaa 47,9 10 9.15,1 4 2.36,9 9 19.06,8 4 212,950 6 Raimo Leskinen 46,9 4 9.33,0 10 2.34,9 7 20.33,7 9 217,518 7 Kauko Salomaa 49,1 15 9.29,0 8 2.38,5 13 19.46,8 6 218,173 8 Kurt Skutnabb 48,4 12 9.41,7 13 2.37,2 11 19.47,2 7 218,330 9 Reino Evävaara 49,8 16 9.23,7 6 2.35,3 5 19,56,7 8 218,972 Aarne Helanterä 46,8 3 9.23,7 6 2.30,7 3 – – – Keijo Lehdikkö 46,7 1 9.30,0 9 2.34,8 6 – – – Reino Vuorinen 47,5 8 9.44,8 14 2.34,9 7 – – – Mauri Suomalainen 47,8 9 9.36,7 11 2.40,0 15 – – – Aarno Pajunen 48,2 11 9.55,4 16 2.38,2 12 – – – Klaus Pörhölä 47,3 6 10.10,7 17 2.37,1 10 – – – Helge Ruusunen 48,9 14 9.39,0 12 2.41,9 17 – – – Toivo Sormunen 50,1 17 9.47,6 15 2.40,9 16 – – – Matti Viljanen 57,0 20 11.20,6 18 3.13,5 18 – – – Albert Vahto 50,7 18 - - - - – – – Pentti Mäkisalo 51,2 19 - - - - – – – == Lähteet == * * Luokka:Vuoden 1948 pikaluistelu Luokka:Tampereen urheilutapahtumat Luokka:Pikaluistelun Suomen-mestaruuskilpailut
Karjaan keskustaajama

Karjaan keskustaajama () on Raaseporin taajama ja entisen Karjaan kaupungin keskus. Sen väkiluku on 7 850 (31.12.2018) ja se on Raaseporin toiseksi suurin taajama Tammisaaren jälkeen. Taajaman kasvuun on pitkälti vaikuttanut Hanko–Hyvinkää-rata, jonka varrella sijaitsee vuonna 1873 avattu Karjaan rautatieasema. == Lähteet == Luokka:Raaseporin taajamat Luokka:Karjaa Luokka:Uudenmaan maakunnan taajamat
Anan (Tokushima)

Anan () on Japanin kaupunki Shikokun saarella Tokushiman prefektuurissa. Se sijaitsee Tyynenmeren Kiin kanavan rannikolla prefektuurin itäosassa Nakajoen alajuoksulla. Kaupunkiin kuuluu luonnonkaunis Tachibananlahti, jota kutsutaan monine saarineen myös ”Awan Matsushimaksi”. Osa kaupungin rannikosta kuuluu Muroto-Anan-kaiganin puolikansallispuistoon. Ananissa on 72 720 asukasta (marraskuussa 2019) ja sen pinta-ala on 279,25 neliökilometriä. Nykyinen Ananin kaupunki perustettiin vuonna 1958 liittämällä yhteen Tomiokan ja Tachibanan maaseutukaupungit. Kaupungin keskusta sijaitsee Tomiokassa Nakajoen suun lähettyvillä. Se kehittyi Edo-kaudella linnanaluskaupunkina, Tachibananlahden rannalla sijaitseva Tachibana vuorostaan kalastussatamana, mutta 1960-luvulta lähtien sinne on sijoittunut teollisuutta ja lämpövoimalaitoksia. Anan laajeni huomattavasti vuonna 2006, kun siihen liitettiin Hanouran ja Nakagawan maaseutukaupungit. Kaupungissa toimii Nakajoen yläjuoksun metsiä ja tuontitavaraa hyödyntävää saha- ja paperiteollisuutta, elintarviketeollisuutta ja kemianteollisuutta. Maaseutualueilla tuotetaan riisiä, vihanneksia ja hedelmiä, kuten bambunversoja ja mikan-mandariineja, rannikolla harjoitetaan wakame- ja nori- merilevien vesiviljelyä. Ananissa on kaksi Shikokun pyhiinvaellusreitin temppeliä: Tairyū-ji (temppeli nro. 21) ja Byōdō-ji (temppeli nro. 22). Tachibananlahdelle avautuu näkymä 284 metriä korkean Tsunominevuoren huipulta, jonne on rakennettu tieyhteys. Anania palvelee JR Shikokun Mugi-linja. == Kuvia == Tiedosto:Anan thermal power station - 阿南発電所 - panoramio (5).jpg|Lämpövoimala Ananissa Tiedosto:Byodoji 01.JPG|Byōdō-jin temppeli Tiedosto:伊島 蒲生田岬より望む - panoramio.jpg|Ishiman saari Tiedosto:午尾の滝 - panoramio (1).jpg|Goon vesiputous Tiedosto:Tairyuji 05.JPG|Tairyū-jin temppelin portti == Lähteet == == Aiheesta muualla == * Kaupungin internetsivut Luokka:Tokushiman prefektuurin kaupungit
Andy Ruiz Jr.

Andrés Ponce Ruiz Jr. (s. 11. syyskuuta 1989) on meksikolais-yhdysvaltalainen nyrkkeilijä. Hän oli IBF:n WBA:n IBO:n ja WBO:n raskaan sarjan mestari, mutta hävisi uusintaottelussa 7. joulukuuta 2019 Anthony Joshualle. Luokka:Yhdysvaltalaiset nyrkkeilijät Luokka:Vuonna 1989 syntyneet Luokka:Elävät henkilöt
L. J. Rose

Lynden Bernard ”L. J.” Rose jr. (s. 11. joulukuuta 1993 Houston, Texas) on yhdysvaltalainen koripalloilija, pelipaikaltaan takamies. Hänellä on myös Bahaman kansalaisuus. == Elämä ja ura == Rose pelasi yliopistokoripalloa kolmessa joukkueessa vuosina 2012–2017, pisimpään Houstonin yliopistossa. Kaudella 2013–2014 hän oli 5,5, korisyötön keskiarvollaan konferenssinsa syöttökuningas.College Basketball at Sports-Reference.com Yliopistouransa jälkeen Rose pelasi kauden 2017–2018 NBA:n kehityssarjajoukkue Salt Lake City Starsissa vaatimattomassa roolissa.https://stats.gleague.nba.com/player/1628615/https://www.basketball- reference.com/gleague/players/r/roselj01d.html Helmikuussa 2019 hän siirtyi Viro–Latvian yhteissarjassa pelanneeseen Valgaan.https://sport.delfi.ee/news/korvpall/estlatbl/valga-valka-palkas- eelmisel-hooajal-nba-tutarliigas-pallinud-bahama-koondislase?id=85254563 Rose pelasi kesällä 2019 Australiassa Golden Coast Rollers -joukkueessa. Elokuussa hän siirtyi yksivuotisella sopimuksella Suomen pääsarjajoukkue Tampereen Pyrintöön.https://www.basket.fi/basket/uutiset/l.j-rose-pyrinnon- takakentalle/https://www.aamulehti.fi/a/3ee14009-6569-433b-ae1c-b755a396a719 Rose pelasi Pyrinnössä 7,3 pisteen, 5,1 levypallon ja 5,5 korisyötön ottelukohtaisilla keskiarvoilla antaen parhaimmillaan yhdeksän korisyöttöä yhdessä ottelussa.LJ Rose – Suomen Koripalloliitto Syksyn edetessä Rosen peliotteet ailehtelivat, hän kärsi pienistä loukkaantumisista ja lisäksi hänen puolustuksensa ei täyttänyt Pyrinnön vaatimuksia. Joulukuussa Pyrintö vapautti Rosen joukkueestaan.https://www.aamulehti.fi/a/766e070e-30d6-4bd4-9293-5707afb2a8d4 == Lähteet == * LJ Rose Suomen Koripalloliitto * L.J. Rose College Stats College Basketball at Sports-Reference.com * L.J. Rose University of Houston Athletics === Viitteet === == Aiheesta muualla == * L.J. Rose basketball profile eurobasket.com Luokka:Bahamalaiset koripalloilijat Luokka:Yhdysvaltalaiset koripalloilijat Luokka:Vuonna 1993 syntyneet Luokka:Elävät henkilöt
Junagadh

Junagadh on Intian Gujaratin osavaltiossa sijaitseva, noin 320 000 asukkaan kaupunki, joka toimii samannimisen piirikunnan hallinnollisena keskuksena. Kaupunki sai nykyisen nimensä brittihallinnon aikana vuonna 1820. Kaupungin lähistöllä sijaitseva Girin kansallispuisto on tärkeä leijonien suojelualue. ==Historia== Junagadhin varhaisesta historiasta on jäänteinä 200-luvulta ennen ajanlaskun alkua ulottuvia buddhalaisia kaiverruksia. Keisari Ašoka rakennutti alueelle ediktinsä ja kastelujärjestelmän. Kaupungin ympärillä sijaitseva Girnar-vuoristo on koti useille hindulaisille ja jainalaisille temppeleille. Jainalaisen uskonnon merkkihenkilö Neminathan väitetään valaistuneen alueella, minkä vuoksi alueella on jainalaisille uskonnollista merkitystä. Vastakkaiset uskonnolliset intressit aluetta kohtaan ovat aiheuttaneet ajoittain riitoja molempien uskontojen välille. Gujaratin islaminuskoinen sulttaani Mahmud Begada valtasi Junagadhin vuonna 1473 hindulaisilta rajputeilta. Vuonna 1821 Junagadhin ruhtinaskunta liitettiin Brittiläiseen Intiaan, mutta muslimiruhtinaat hallitsivat sitä edelleen vasalleina vuoteen 1947 saakka, jolloin Intia itsenäistyi. Tällöin Junagadhin hallitsija Mohammad Mahabat Khanji III päätti liittää maansa osaksi Pakistania. Valtakunnan väestö, josta hindut muodostivat enemmistön, ei hyväksynyt päätöstä ja vaati alueen liittämistä Intiaan. Kapinaliikkeen johtajana toimi Samaldas Gandhi. Entisen hallitsijan paettua perheensä kanssa Pakistaniin järjestettiin kansanäänestys, jossa 91 prosenttia halusi liittyä osaksi Intiaa. ==Väestö== Vuoden 2011 väestönlaskennassa Junagadhin väkiluku oli 319 462 henkeä. Suurin uskonto on hindulaisuus, jota tunnustaa 82 prosenttia väestöstä. Muslimit ovat toiseksi suurin uskonnollinen ryhmä 16 prosentin osuudella. Lukutaitoisia on noin 88 prosenttia. Kaupungissa sijaitsee 5017 slummia, joissa elää yli 25 000 asukasta. ==Kuvia== Tiedosto:Ashoka_Rock_Edict_at_Junagadh.jpg|Ašokan kiviedikti Tiedosto:Jain_temples_on_Girnar_mountain_aerial_view.jpg|Jainalaistemppeleitä Girnar-vuorella Tiedosto:Tomb_of_Mahabat_Khan.jpg|Mahabat Khanin hauta Tiedosto:Gate_of_Junagadh.jpg|Junagadhin portti ==Lähteet== Luokka:Gujaratin kaupungit
Let Them Eat Metal

Let Them Eat Metal on heavy metal -yhtye The Rodsin vuonna 1984 julkaistu neljäs studioalbumi. == Kappaleet == # Let Them Eat Metal - 3:52 (D. Feinstein) # White Lightning - 3:55 (D. Feinstein) # Nuclear Skies - 3:37 (D. Feinstein) # Rock Warriors - 3:22 (D. Feinstein) # Bad Blood - 3:08 (D. Feinstein) # She's So Tight - 3:04 (C. Canedy) # Got The Fire Burnin - 2:34 (C. Canedy) # I'm A Rocker - 3:25 (D. Feinstein) # She's Such A Bitch - 2:27 (C. Canedy) == Kokoonpano == * David Feinstein - kitara, laulu * Carl Canedy - rummut * Garry Bordonaro - basso == Lähteet == Luokka:Vuoden 1984 albumit Luokka:Heavy metal -albumit